<classify> Mkali huyo aliyetua JKT Ruvu msimu huu akitokea Azam FC, alisema ana imani kubwa na kocha mpya Abdalaah Kibadeni kutokana na uwezo wa ufundishaji aliokuwa nao, hivyo kutua kwake kutabadili mwenendo wao mbovu walioanza nao msimu huu.Namfahamu Kibadeni ni kocha mwenye uwezo mkubwa wa kufundisha, naamini anaweza kutusaidia na kupata matokeo mazuri kwenye mechi zote ila kikubwa sisi wachezaji tumpe ushirikiano ili tuweze kumrahisishia kazi yake, alisema Mwaikimba.Mshambuliaji huyo alisema kufanya vibaya kwa timu hiyo hakutokani na ubovu wa kocha aliyeondolewa Fredy Minziro , bali ni hali ya kawaida ambayo inaweza kuitokea timu yoyote zikiwemo kubwa za Simba, Yanga na Azam.Alisema Minziro alikosa bahati licha ya kuijenga timu hiyo kwa kufanya usajili mzuri wa wachezaji wengi wenye umri mdogo, lakini alikosa bahati kutokana na kufanya vibaya mechi nne za mwanzo na kuamua kuachia ngazi.Mwaikimba aliwataka wachezaji wenzake kuhakikisha wanajituma na kumpa ushirikiano wa kutosha kocha wao mpya Kibadeni ili kuzinduka katika usingizi mzito na kuanza kufanya vizuri kwenye mechi za Ligi Kuu zinazoendelea nchini.  <topic>: michezo 